Христо Радевски
Променило се момчето

chitanka.info

Долетя при морето Антоша

с бяла-бяла и слабичка кожа.

И игра си с вълните солени,

и сред пясъците нажежени

той на слънцето дълго се пече

и не сети как то го облече

с нова кожа — тъмнокафява,

по-красива и много по-здрава.

А когато подир месец

у дома си се завърна,

баба му, като го зърна,

сграбчи го и го понесе,

радва се и го прегръща:

— Променило се момчето,

снежнобяло отидѐ то —

шоколадено се връща!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.